cyanic-selkie/wikianc huggingface dataset:
Εγνατία Οδός
Γέφυρες
Η Εγνατία Οδός διαθέτει 42 χιλιόμετρα γεφυρών, οι οποίες αποτελούν το 6% του συνολικού μήκους του άξονα, καθώς περίπου και το 12% της συνολικής δαπάνης. Αυτό οφείλεται κυρίως στην ποικιλία του εδαφικού ανάγλυφου, σε συνδυασμό και με περιβαλλοντικούς όρους. Πρόκειται για δίδυμες γέφυρες, με ανεξάρτητους φορείς ανά κλάδο κυκλοφορίας, σύμφωνα με την πρακτική των γερμανικών αυτοκινητοδρόμων. Για την κατασκευή των γεφυρών, έχουν εφαρμοστεί, όλες σχεδόν οι σύγχρονες μέθοδοι κατασκευής.
Σήραγγες
Η Εγνατία Οδός είναι ένας από τους άξονες με τις περισσότερες σήραγγες στην Ευρώπη. Διαθέτει 73 δίδυμες σήραγγες συνολικού μήκους 50 χιλιομέτρων γεγονός που σημαίνει ότι αποτελούν 7% του μήκους του οδικού άξονα, ενώ το κόστος κατασκευής τους είναι περίπου το 30% της συνολικής δαπάνης κατασκευής της Οδού. Οι σήραγγες είναι σχεδιασμένες με προδιαγραφές 21ου αιώνα. Καθοριστικό στοιχείο του σχεδιασμού τους αποτελεί η πρόβλεψη εγκάρσιων διαδρόμων διαφυγής μεταξύ των κλάδων της σήραγγας για την περίπτωση πυρκαγιάς. Επίσης, ιδιαίτερο βάρος δίδεται στην εγκατάσταση υψηλών προδιαγραφών συστήματος παρακολούθησης και ελέγχου γενικώς της ασφαλούς λειτουργίας των σηράγγων. Το κόστος των σηράγγων κυμαίνεται από 8.000 ευρώ ανά μέτρο μήκους έως 30.000 ευρώ ανά μέτρο μήκους. Οι σημαντικότερες κατασκευασμένες σήραγγες:
Διαδρομή
<mapframe width="full" height="300"> {   "type": "ExternalData", "service": "geoline", "ids": "Q389377", "properties": { "stroke": "#ff0000" } }
Ο Αυτοκινητόδρομος 2 διασχίζει ολόκληρη τη βόρεια Ελλάδα, από τα δυτικά στα ανατολικά: ξεκινάει από την Ηγουμενίτσα στην Ήπειρο, διέρχεται από πολλές σημαντικές πόλεις της Μακεδονίας, με κυριότερη τη Θεσσαλονίκη, δεύτερη μεγαλύτερη πόλη της Ελλάδας, συνεχίζει ανατολικά στη Θράκη, περνώντας από την Αλεξανδρούπολη, και καταλήγει στα Ελληνοτουρκικά σύνορα στους Κήπους στον ποταμό Έβρο.
Στην περιοχή της Δυτικής Μακεδονίας, από την Παναγιά μέχρι τον Πολύμυλο Κοζάνης, ο αυτοκινητόδρομος έχει τετράιχνη διατομή πλάτους 24,5 μέτρων, ή 22 μέτρων στα ορεινά δυσχερή τμήματα. Το συνολικό κόστος κατασκευής αυτού του τμήματος ανέρχεται σε 933 εκατομμύρια ευρώ, τα οποία προήλθαν από εθνικούς πόρους και πόρους της Ευρωπαϊκής Ένωσης.
Στην περιοχή της Κεντρικής Μακεδονίας, από τον Πολύμυλο μέχρι τον ποταμό Στρυμόνα, ο αυτοκινητόδρομος έχει τετράιχνη διατομή πλάτους 24,5 μέτρων, ή 22 μέτρων στα ορεινά δυσχερή τμήματα, ενώ στο τμήμα Κλειδί–Θεσσαλονίκη–Δερβένι η διατομή γίνεται εξάιχνη. Το συνολικό κόστος κατασκευής του συγκεκριμένου τμήματος είναι περίπου 1298 εκατομμύρια ευρώ, τα οποία προήλθαν από εθνικούς πόρους και πόρους της Ευρωπαϊκής Ένωσης μέσω του Επιχειρησιακού Προγράμματος «Οδικοί Άξονες».
Στην περιοχή της Ανατολικής Μακεδονίας και της Θράκης, από τον Στρυμόνα μέχρι τους Κήπους, ο αυτοκινητόδρομος έχει τετράιχνη διατομή πλάτους 24,5 μέτρων, ή 22 μέτρων στα ορεινά δυσχερή τμήματα. Η συνολική δαπάνη κατασκευής αυτού του τμήματος ανέρχεται σε περίπου 1042 εκατομμύρια ευρώ, τα οποία προήλθαν από εθνικούς πόρους και πόρους της Ευρωπαϊκής Ένωσης.
Η Εγνατία ενώνει πολλές ελληνικές πόλεις. Καθώς είναι αυτοκινητόδρομος, δεν περνάει μέσα από αυτές, αλλά μέσω παρακάμψεων, διέρχεται λίγα χιλιόμετρα έξω από αυτές, ώστε να διατηρεί τα τεχνικά του χαρακτηριστικά και κυρίως, να επιτρέπει στους οδηγούς να συνεχίζουν την πορεία τους με τη μέγιστη δυνατή ταχύτητα.
Ο Αυτοκινητόδρομος 2 περνάει πλησίον των εξής πόλεων:
Διασταυρώσεις με άλλους άξονες
Η Εγνατία Οδός είναι το ελληνικό τμήμα του διευρωπαϊκού άξονα Ε90. Διασταυρώνεται ανισόπεδα με τους παρακάτω αυτοκινητοδρόμους (από τα δυτικά προς τα ανατολικά):
Κατάλογος κόμβων
Ιστοσελίδα Η Σήμανση του Αυτοκινητόδρομου-Αρίθμηση ανισόπεδων κόμβων Εγνατίας Οδού ''
Χρονοαπόσταση
Ο χάρτης της Εγνατίας οδού με όλους τους κάθετους άξονες|καθόλου|μικρογραφία|900x900εσ
Θανατηφόρες διελεύσεις αρκούδων
Η Εγνατία οδός είναι γνωστή και ως ο δρόμος όπου βρίσκουν τον θάνατο πολλές αρκούδες που προσπαθούν να τον διασχίσουν, εξαιτίας της απουσίας επαρκώς ισχυρών προστατευτικών κιγκλιδωμάτων κατά μήκος του δρόμου. Εξαιτίας των ελλειπών μέτρων, έχουν σκοτωθεί δεκάδες αρκούδες από τότε που δόθηκε στην κυκλοφορία ο αυτοκινητόδρομος. Σύμφωνα με δημοσίευμα, μόνο τους 9 πρώτους μήνες του 2012, έχασαν τη ζωή τους 8 αρκούδες, ενώ η ίδια πηγή ανέφερε ότι οι καφέ αρκούδες (Ursus arctus) που έχουν απομείνει στην Ελλάδα εκτιμάται ότι ανέρχονται σε μόλις 250.
Τον Μάρτιο του 2014, άλλη μία αρκούδα, ηλικίας τεσσάρων ετών, σκοτώθηκε εξαιτίας σοβαρού τραυματισμού από διερχόμενο όχημα στο τμήμα της Εγνατίας Οδού «Σιάτιστα - Γρεβενά». Όπως αναφέρθηκε, η αρκούδα έφθασε στο οδόστρωμα καθώς στο σημείο υπήρχε ένα κενό διάστημα περίπου 30-40 μέτρων στην υπό κατασκευή ενισχυμένη περίφραξη. Ο φράχτης είχε αρχίσει να τοποθετείται σταδιακά από την ΕΓΝΑΤΙΑ ΟΔΟ ΑΕ από το καλοκαίρι του 2013, δεν είχε όμως ολοκληρωθεί ακόμα. Το ζώο μεταφέρθηκε στον κτηνιατρικό σταθμό του φιλοζωικού σωματείου ΑΡΚΤΟΥΡΟΣ, αλλά τελικά πέθανε από εσωτερική αιμορραγία και τα πολλαπλά κατάγματα που είχε υποστεί.
Εξωτερικοί σύνδεσμοι
Κατηγορία:Αυτοκινητόδρομοι της Ελλάδας Κατηγορία:Δρόμοι στη Δυτική Μακεδονία Κατηγορία:Δρόμοι στην Κεντρική Μακεδονία Κατηγορία:Δρόμοι στην Ανατολική Μακεδονία και Θράκη Κατηγορία:Ελληνικές επιχειρήσεις Κατηγορία:Δρόμοι στην Ήπειρο Κατηγορία:Δρόμοι στην Θεσσαλία
Μπωζέ-Σαιν-Βαλιέ-Πιερζύ-ε-Κιτέρ
Το Μπωζέ-Σαιν-Βαλιέ-Πιερζύ-ε-Κιτέρ (γαλλικά: Beaujeu-Saint-Vallier-Pierrejux-et-Quitteur) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Αββαείο του Λορς
Το Αββαείο του Λορς (Reichsabtei Lorsch) είναι μία παλαιά Αυτοκρατορική Μονή στο Λορς Γερμανίας, περίπου 10 χλμ. ανατολικά του Βορμς. Ήταν ένα από τα πιο φημισμένα μοναστήρια της Καρολίγγειας Αυτοκρατορίας. Ακόμα και σε ερειπωμένη κατάσταση, τα ερείπια του βρίσκονται μεταξύ των πιο σημαντικών προ-Ρομανικού–Καρολίγγειου στυλ κτιρίων στη Γερμανία. Το χρονικό του, όπως καταγράφηκε στον Κώδικα του Λορς που συγκεντρώθηκε περί το 1170 (τώρα στο κρατικό αρχείο στο Βύρτσμπουργκ) είναι ένα θεμελιώδες έγγραφο για την πρώιμη μεσαιωνική ιστορία της Γερμανίας. Ένα άλλο περίφημο έγγραφο από τη μοναστική βιβλιοθήκη είναι ο Χρυσός Κώδικας του Λορς. Το 1991 το ερειπωμένο αββαείο αναγνωρίστηκε ως Μνημείο Παγκόσμιας πολιτιστικής Κληρονομιάς της ΟΥΝΕΣΚΟ.
Ίδρυση
Το αββαείο ιδρύθηκε το 764 από τον Φράγκο Κόμη Κάνκορ και τη χήρα μητέρα του Βιλσβίντα ως ιδιόκτητη εκκλησία και μοναστήρι στο κτήμα τους, Λορίσσα. Ήταν αφιερωμένο στον Άγιο Πέτρο και τον Άγιο Παύλο. Οι ιδρυτές ανέθεσαν την διαχείρισή του στον ανιψιό του Κάνκορ Χρόντεγκανγκ, Αρχιεπίσκοπο του Μετς, που έγινε ο πρώτος ηγούμενος του. Οι ευσεβείς ιδρυτές εμπλούτισαν τη νέα μονή με περαιτέρω δωρεές. Για να προωθήσει τη δημοτικότητα της Μονής ως ιερό και τόπο προσκυνήματος, ο Χρόνεντανγκ έλαβε από τον Πάπα Παύλο Α΄ το σώμα του Αγίου Ναζάριου, που μαρτύρησε στη Ρώμη με τρεις συντρόφους του υπό τον Διοκλητιανό.
Την 11 Ιουλίου 765, τα ιερά λείψανα έφτασαν και με μεγάλη ευλάβεια κατατέθηκαν στη βασιλική της μονής. Το 766 ο Χρόνεντανγκ παραιτήθηκε από το αξίωμα του ηγουμένου, υπέρ των άλλων καθηκόντων του ως Αρχιεπίσκοπος του Μετς. Τότε έστειλε τον αδερφό του Γκούντελαντ στο Λορς ως διάδοχό του, μαζί με 14 Βενεδικτίνους μοναχούς.
Την ίδια χρονιά, υπήρξε μια διαμάχη σχετικά με τα δικαιώματα ιδιοκτησίας μεταξύ του Γκούντελαντ και του υιού του Κάνκορ και η μονή μεταφέρθηκε σε έναν αμμόλοφο της Εποχής των Παγετώνων, μερικές εκατοντάδες μέτρα από την αρχική του θέση σε ένα μικρό νησί στο Βέστνιτζ. Το 772 Γκούντελαντ αποτάθηκε στην ανώτατη αρχή, τον Καρλομάγνο, και ευνοήθηκε. Ο Γκούντελαντ έδωσε το αββαείο με όλες του τις ιδιοκτησίες στον βασιλιά, μετατρέποντάς το σε ένα Βασιλικό αββαείο.
Το αββαείο και η βασιλική στη συνέχεια μετονομάστηκαν προς τιμήν του Αγίου Ναζάριου: η κύρια εκκλησία των Αγίων Πέτρου, Παύλου, και Ναζάριου εγκαινιάστηκε από τον Αρχιεπίσκοπο του Μάιντς τον Σεπτέμβρια 774, παρουσία του Καρλομάγνου.
Επιρροή
Πολλά θαύματα λέγεται ότι σφυρηλατήθηκαν με τη μεσολάβηση του Αγίου Ναζάριου του Λορς, και προσκυνητές από όλα τα μέρη της Ευρώπης προσέρχονται σε μεγάλους αριθμούς να επισκεφθούν το ιερό. Κατά τη διάρκεια του 9ου αιώνα η βιβλιοθήκη και το συγγραφείο του Λορς το έκαναν ένα από τα πολιτιστικά κέντρα της Γερμανίας και οι 4 διασωζόμενοι κατάλογοι του 9ου αιώνα δείχνουν ότι είχε άφθονα Κλασικά και Χριστιανικά κείμενα. Ορισμένα Καρολίγγεια χειρόγραφα είναι πιο γνωστά από τα γκόσπελ του Λορς, τον Χρυσό Κώδικα του Λορς, που τώρα είναι χωρισμένο ανάμεσα στην Βιβλιοθήκη του Βατικανού και την Βιβλιοθήκη Βαθυαναιο, Άλμπα Ιουλία, Ρουμανία. Τα προξενικά δίπτυχα του Αναστάσιου (ύπατου το 517) από σκαλισμένο ελεφαντόδοντο που είχαν επαναχρησιμοποιηθεί για τις συνδέσεις τους είναι αστικά κλασικιστικά έργα τέχνης από μόνα τους, και ενσαρκώσεις της κλασικής Βυζαντινής παράδοσης, όπως περάστηκε στο Λορς την εποχή του Καρλομάγνου.
Το 876, λίγο μετά το θάνατο του Λουδοβίκου του Γερμανικού το αββαείο έγινε ο τόπος ταφής για τον πρώτο «Γερμανο» βασιλιά. Ο γιος του, Λουδοβίκος ο Νεότερος (απεβ. 882) και ο εγγονός του, Χιούγκο (απεβ. 879), επίσης θάφτηκαν στο Λορς. Το εκκλησάκι της ταφής αργότερα συνέχισε να υπηρετεί ως Βασιλικό νεκροταφείο, π. χ. για την Κουνιγούνδη της Σουαβίας (απεβ. μετά 915), τη σύζυγο του πρώτου μη-Καρολιγγειανού βασιλιά, Κορράδου Α΄).
Από το 895-956, το αββαείο δεν είχε το δικαίωμα να εκλέξει τους ηγουμένους του, διορίζονταν από τον βασιλιά. Ο Αυτοκράτορας Όθων Α΄ αποκατέστησε αυτό το δικαίωμα στο Λορς. Μια αντιπαράθεση μεταξύ του κυβερνήτη και του ηγουμένου για την κατασκευή του κάστρου Στάρκενμπουργκ εντός του οπτικού πεδίου της Μονής είχε ως αποτέλεσμα διένεξη του ηγούμενος Ούνταλριτς με τον βασιλιά στο Τρέμπουρ με 1200 έφιππους στρατιώτες. Μέχρι το 1090 το Λορς είχε δεχτεί επισκέψεις βασιλέων/αυτοκρατόρων περίπου 20 φορές. Το 1052 o Πάπας Λέων Θ΄ ήρθε να καθαγιάσει ένα βωμό στο ταφικό παρεκκλήσι των ανατολικών Καρολιγγειανών.
Την περίοδο 1232-1248 το Λορς χρησιμοποιήθηκε από τους Κιστερκιανούς.
Μεταγενέστερη ιστορία
Το 1248 Πρεμονστρατενσιανοί μοναχοί από το Αββαείο των Αγίων Πάντων ανέλαβαν τη διαχείριση της μονής με την έγκριση του Πάπα Κελεστίνου Δ΄. Το 1461, η μονή υποθηκεύτηκε στο Εκλογικό Παλατινάτο. Το 1556, ο Εκλέκτορας του Παλατινάτου Όθων Ερρίκος εφάρμοσε Μεταρρύθμιση στο φέουδό του και διέλυσε τα μοναστήρια.
Καταστροφή του αββαείου
Κατά τη διάρκεια του Τριακονταετούς Πολέμου το Λορς και οι γείτονές του υπέφεραν πολύ. Το 1621 Ισπανικά στρατεύματα λεηλάτησαν τη μονή και τα περισσότερα από τα κτίρια στο Λορς καταστράφηκαν. Όταν ο Αρχιεπίσκοπος του Μάιντς επανανέκτησε την κατοχή του το 1623, η περιοχή επέστρεψε στην Καθολική πίστη. Ωστόσο, το αββαείο παρέμεινε ερείπιο και λειτούργησε ως πηγή οικοδομικών υλικών για την περιοχή.
Η πιο στενάχωρη περίοδος για το Λορς ήταν κατά τη διάρκεια των πολέμων του Λουδοβίκου ΙΔ΄ της Γαλλίας στα τέλη του 17ου αιώνα. Ολόκληρα χωριά στην περιοχή ερειπώθηκαν, τα σπίτια των αγροτών κάηκαν, και οι Γάλλοι στρατιώτες έκαψαν το παλιά κτίρια του αββαείου. Ένα μέρος που είχε μείνει ανέπαφο χρησίμευσε ως αποθήκη καπνού τα χρόνια προ του Α΄ Παγκόσμιου Πολέμου.
Σημειώσεις
<references group="" responsive="0">
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στη Γερμανία Κατηγορία:Αββαεία
Χουάν Κάρλος των Βουρβόνων
Ο δον Χουάν Κάρλος Μαρία Ισίδωρος, ισπαν. Juan Carlos Maía Isidro de Borbón, Conte de Montizón (15 Μαΐου 1822 - 18 Νοεμβρίου 1887) από τον Οίκο των βουρβόνων-Ισπανίας ήταν πρίγκιπας της Ισπανίας & κόμης του Μοντιθόν. Έγινε ο Καρλίστας διεκδικητής του Ισπανικού θρόνου (1860 - 1887) και διεκδικητής του Γαλλικού θρόνου (1883 - 1887) ως Ιωάννης Γ΄.
Βιογραφία
Ήταν ο δεύτερος γιος του Ισπανού ινφάντη δον Κάρλος κόμη της Μολίνα και της Μαρίας-Φραγκίσκης των Μπαγκάνσα, κόρης του Ιωάννη ΣΤ΄ της Πορτογαλίας.
Κατά την διάρκεια του Α΄ Καρλικού Πολέμου, δεν έπαιξε κανένα ρόλο, λόγω της πολύ μικρής του ηλικίας και μεταφέρθηκε στο Λονδίνο σε ασφαλή τοποθεσία. Στις 15 Ιανουαρίου 1837 το Ανώτατο Ισπανικό Δικαστήριο, που ελεγχόταν από την Μαρία-Χριστίνα, έβγαλε νόμο που κήρυξε τον Κάρλο, τους τρεις γιους του και όλους τους απογόνους του έκπτωτους από το Ισπανικό στέμμα, ενώ παράλληλα τους αφαιρέθηκε και ο τίτλος του πρίγκιπα (infante). Αυτόν τον νόμο ο Κάρλος και οι γιοί του δεν τον αναγνώρισαν.
Παντρεύτηκε τη Μαρία-Βεατρίκη της Αυστρίας-Έστε. Λόγω της επανάστασης του 1848, το ζεύγος αναγκάστηκε να εγκαταλείψει τη Μόντενα. Κατέφυγε αρχικά στην Αυστρία και τελικά στο Λονδίνο, όπου γεννήθηκε εκεί ο δεύτερος γιος τους. Παρά το πνεύμα συντηρητικού αυταρχισμού της οικογένειάς του και της γυναίκας του ακόμη, ο ίδιος διακατεχόταν από ιδέες φιλελευθερισμού. Χώρισε τη σύζυγο του, που επέστρεψε στην Μόντενα.
Διεκδικητής του Ισπανικού και του Γαλλικού στέμματος
Δεν έπαιξε κανέναν σημαντικό ρόλο στον Β΄ Καρλικό πόλεμο, τον οποίο είχε αναλάβει ο μεγάλος αδελφός του Κάρολος-Λουδοβίκος κόμης του Μοντεμολίν. Τον Απρίλιο του 1860 συνελήφθη από τα στρατεύματα της Ισαβέλλας Β΄ και πιέστηκε να υπογράψει δήλωση παραίτησης των δικαιωμάτων του από τον Ισπανικό θρόνο. Τότε ο Χουάν έκανε δήλωση, με την οποία ανακήρυσσε τον εαυτό του βασιλιά της Ισπανίας υπό το όνομα Χουάν Β΄, κάτι που έβγαλε τους οπαδούς του Καρλιστές παράνομους, αρνούμενοι να τον υποστηρίξουν.
Ο Κάρολος-Λουδοβίκος εν τω μεταξύ με νέα δήλωση αρνήθηκε την παραίτησή του, λέγοντας ότι έγινε υπό την απειλή βίας, οπότε ήρθε και σε σύγκρουση με τον αδελφό του, Χουάν. Έτσι ως τον αιφνίδιο θάνατο του Καρόλου-Λουδοβίκου την επόμενη χρονιά, υπήρχαν δύο διεκδικητές του Ισπανικού θρόνου από την πλευρά των Καρλιστών.
Εν τω μεταξύ η κυβέρνηση της Ισαβέλλας Β΄ είχε αρχίσει να παρακμάζει και να γίνεται αντιδημοφιλής. Ο μεγαλύτερος γιος του, Κάρλος δούκας της Μαδρίτης το 1866, 18 ετών τότε, ζήτησε από τον πατέρα του να παραιτηθεί υπέρ του. Αυτός το αρνήθηκε, κάτι που έκανε δύο χρόνια αργότερα (1868), όπου στον Γ΄ Καρλικό Πόλεμο έγινε ένθερμος υποστηρικτής του γιου του, στην προσπάθειά του να ανέβει στον Ισπανικό θρόνο.
Μετά την παραίτηση ζούσε μόνιμα στην Αγγλία ως τον θάνατο του. Νυμφεύτηκε μιία άσημη Αγγλίδα και έκανε μία κόρη και έναν γιο, που πήρε το όνομα κος Μονταγκύ.
Το (1883), με το τέλος του μακρινού του εξαδέλφου Ερρίκου Ε΄ Βασιλιά της Γαλλίας για 7 μέρες το 1830 και από το 1844 διεκδικητή του Γαλλικού θρόνου, ο Χουάν απέκτησε δικαιώματα και στο Γαλλικό στέμμα. Η χήρα τού Ερρίκου Μαρία-Θηρεσία της Αυστρίας-Έστε τον υποστήριξε σαν μνηστήρα του Γαλλικού θρόνου, λόγω του ότι ήταν αδελφή της συζύγου του· επίσης ο Χουάν ήταν απ' ευθείας απόγονος του ίδιου του μεγάλου βασιλιά Λουδοβίκου ΙΔ΄ της Γαλλίας. Έκανε και μία έντονη διακήρυξη επάνω σε αυτό, που δεν λήφθηκε σοβαρά υπ' όψιν.
Οικογένεια
Νυμφεύτηκε το 1847) τη Μαρία-Βεατρίκη των Αψβούργων-Λωρραίνης, κόρη του Φραγκίσκου Δ΄ δούκα της Μόντενα και έκαναν τέκνα:
Αναφορές
Κατηγορία:Οίκος των Βουρβόνων-Ισπανίας
Άγναθοι
Οι Άγναθοι ή Άγναθα (Agnatha) είναι ομοταξία πρωτόγονων υδρόβιων ζωικών οργανισμών που μοιάζουν με ψάρια και αναπνέουν με βράγχια.
Παραπομπές
Κατηγορία:Σπονδυλωτά
Black Cats (Royal Navy)
thumb|255x255px|Οι Black Cats το 2010 Οι Black Cats (Μαύρες Γάτες) είναι η ομάδα επιδείξεων ελικοπτέρων του Βρετανικού Βασιλικού Ναυτικού και ένα από τα τέσσερα επαγγελματικά ακροβατικά σμήνη ελικοπτέρων στον κόσμο, μαζί με τους Blue Eagles του Βρετανικού Στρατού, τους Scorpion της Πολωνικής Πολεμικής Αεροπορίας και τους Sarang της Ινδικής Πολεμικής Αεροπορίας. Η ομάδα χρησιμοποιεί δύο ανθυποβρυχιακά ελικόπτερα Westland Lynx, τα οποία προέρχονται, όπως και τα πληρώματα, από την 702 Μοίρα Ναυτικής Αεροπορίας, με έδρα την αεροπορική βάση στο Γεοβίλτον του Σόμερσετ.
Η ομάδα συμμετέχει σε αεροπορικές επιδείξεις και δημόσια θεάματα τόσο στην Μεγάλη Βρετανία όσο και την Ευρώπη. thumb|255x255px|Οι Black Cats του Βρετανικού ΝαυτικούΟι "Black Cats" δημιουργήθηκε το 2001. Τις τρεις πρώτες περιόδους επιδείξεών τους χρησιμοποιούσαν το όνομα Lynx Pair, το όνομα "Black Cats" υιοθετήθηκε το 2004. Πρόγονοί τους αποτελούσαν οι The Sharks, οι οποίοι χρησιμοποιούσαν τέσσερα κόκκινα ελικόπτερα Aérospatiale Gazelle και οι οποίοι διαλύθηκαν το 1992.
Η ομάδα κέρδισε το βραβείο Steadman Sword ως η καλύτερη Βρετανική συμμετοχή στο Royal International Air Tattoo το 2003, ενώ συμμετείχαν, ως "Les Chats Noirs", στους εορτασμούς του Γαλλικού Ναυτικού για τα 30 χρόνια υπηρεσίας του Westland Lynx.
Εξωτερικοί σύνδεσμοι
Κατηγορία:Βρετανικές ένοπλες δυνάμεις Κατηγορία:Αεροπορία στο Ηνωμένο Βασίλειο
Ολυμπιακό Χωριό
Το Ολυμπιακό Χωριό 2004 είναι οι εγκαταστάσεις στέγασης που κατασκευάστηκαν στην βορειοανατολική Αττική, στην περιοχή των Θρακομακεδόνων για να στεγάσουν τους 17.000 αθλητές των Ολυμπιακών και Παραολυμπιακών Αγώνων του 2004.
Πρόκειται για 2.292 πρότυπες κατοικίες που κατασκευάστηκαν από τον Οργανισμό Εργατικής Κατοικίας (ΟΕΚ) και την (συσταθείσα για αυτό το σκοπό) θυγατρική του ΟΕΚ "Ολυμπιακό Χωριό Α.Ε.". Μετά το πέρας των αγώνων ο Οργανισμός Εργατικής Κατοικίας έκανε τις απαραίτητες μετατροπές στα διαμερίσματα, ώστε να παραδοθούν σε 2.292 οικογένειες της Αττικής. Οι οικογένειες αυτές επιλέχθηκαν με κλήρωση που πραγματοποιήθηκε στο διάστημα 7-10 Οκτωβρίου 2004 μεταξύ των 17.500 δικαιούχων του Ο.Ε.Κ. που έκαναν σχετική αίτηση.
Η Ολυμπιακό Χωριό Α.Ε. καταργήθηκε τον Απρίλιο του 2004. .
Χαρακτηριστικά
Η περιοχή κατασκευάστηκε στα πρότυπα του Ολυμπιακού Χωριού της Βαρκελώνης με τετράγωνο ρυμοτομικό σχέδιο. Η περιοχή είναι η πρώτη οργανωμένη περιοχή στην Ελλάδα και διαθέτει από την κατασκευή του όλες τις σύγχρονες υποδομές μιας Ευρωπαϊκής περιοχής. Για παράδειγμα, διαθέτει σύστημα αποχέτευσης, φυσικού αερίου, πλήρως υπογειοποιημένα καλώδια ηλεκτροδότησης, κινητής τηλεφωνίας και ΕΥΔΑΠ, ενώ διαθέτει κλινική, αθλητικές εγκαταστάσεις και σχολικές μονάδες στα άκρα της περιοχής. Τα σπίτια, είναι δύο, τριών και τεσσάρων επιπέδων με υπόγειους χώρους στάθμευσης και εξωτερικά πάρκινγκ προκειμένου να αποφεύγεται η κυκλοφοριακή συμφόρηση. Η περιοχή έχει εγκατεστημένα σε διάφορα σημεία της περιοχής 20 καταστήματα.
Συγκοινωνία
Στο Ολυμπιακό χωριό, λειτουργούν 2 γραμμές του ΟΑΣΑ που εξυπηρετούν τους κατοίκους της. Η γραμμή 504 (Θρακομακεδόνες-Κηφισιά) είναι η κύρια γραμμή του χωριού, καθώς συνδέει τον οικισμό με τον Ηλεκτρικό σταθμό της Κηφισιάς. Η γραμμή 740, (Αγ. Άννα-Αχαρνές-Ολυμπιακό Χωριό) συνδέει το χωριό με τον υπόλοιπο Δήμο Αχαρνών. Στο παρελθόν, η γραμμή Χ1 Ο.Α.Κ.Α. - Ολυμπιακό Χωριό εξυπηρετούσε τους αθλητές για την μετάβασή τους στις εγκαταστάσεις του Αμαρουσίου.
Το χωριό μετά τους αγώνες
Το Ολυμπιακό Χωριό δύο περίπου χρόνια μετά τους αγώνες παραδόθηκαν σε επιλαχόντες μέλη του οργανισμού εργατικής κατοικίας (Ο.Ε.Κ.), καθώς ήταν ο χρηματοδότης κατασκευής του. Άρχικά, αφαιρέθηκαν όλες οι σημαίες και τα πανό των Ολυμπιακών Αγώνων, ενώ στην συνέχεια κατεδαφίστηκε το λυόμενο εστιατόριο των αθλητών. Το χωριό αναγνωρίστηκε ως συνοικία του δήμου Αχαρνών στην ανατολική Αττική. Το χωριό, υπήρξε από τα λίγα Ολυμπιακά ακίνητα που αξιοποιήθηκαν εν μέρει έπειτα την λήξη του Ολυμπιακών Αγώνων. Οι περισσότερες εγκαταστάσεις άθλησης, διοίκησης, εμπορίου και εστίασης δεν έχουν αξιοποιηθεί με αποτέλεσμα να έχουν λεηλατηθεί και να έχουν υποβαθμίσει την περιοχή. Οι πολυχρωμες αφίσες και σημαίες των παραπάνω εικόνων έχουν αφαιρεθεί ενώ το κτίριο εστίασης των αθλητών γκρεμίστηκε το 2008. Στο κτίριο διοίκησης, προβλεπόταν να μετακομίσει το υπουργείο εργασίας αλλά το συγκεκριμένο κτίριο ενεπλάκη στην υπόθεση της Μονής Βατοπεδίου με αποτέλεσμα να εγκαταληφθεί. Το νοσοκομείο του χωριού (Ε.Α.Γ.Μ.Ε.) και ένα από τα μεγαλύτερα στην Αττική τα τελευταία χρόνια έχουν κλείσει τα περισσότερα τμήματα με αποτέλεσμα οι κάτοικοι των γύρω περιοχών να καταλήγουν σε νοσοκομεία των υπόλοιπων βορείων προαστίων. Στην περιοχή επίσης, λειουργεί και η αστυνομική διέυθηνση δυτικής και ανατολικής και Αττικης.
Πηγές
Κατηγορία:Θερινοί Ολυμπιακοί Αγώνες 2004 Κατηγορία:Αχαρνές Κατηγορία:Σχεδιασμένες πόλεις στην Ελλάδα
Μπωμότ-Ωμπερτάν
Το Μπωμότ-Ωμπερτάν (γαλλικά: Beaumotte-Aubertans) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Παναθηναϊκός αμφορέας (Μουσείο του Λούβρου αρ. MN706)
Ο Παναθηναϊκός αμφορέας με αριθμό MN 706, του 340-339 π.Χ. περίπου, βρίσκεται στο Μουσείο του Λούβρου (Τμήμα Ελληνικών, Ετρουσκικών και Ρωμαϊκών Αρχαιοτήτων, πτέρυγα Sully, πρώτος όροφος, δωμάτιο 44, βιτρίνα 5), στην Galerie Campana V, παλαιότερα με αριθμούς N3116 και N3163 στο Μουσείο του Λούβρου, αποδιδόμενος στη σειρά του Νικομάχου από τον Beazley.
Ιστορικό του ευρήματος
Βρέθηκε στη Βεγγάζη, στην Κυρηναϊκή και αγοράστηκε το 1851 από τον Vattier de Bourville.
Λαιμός
Ο λαιμός είναι διακοσμημένος με ζωφόρο φοινίκων και γλωσιδίων.
Ώμοι
Οι ώμοι είναι άκοσμοι.
Πρόσθια όψη
Στην πρόσθια όψη εικονίζεται η θεά Αθηνά Πολιάς προς τα δεξιά κραδαίνοντας ασπίδα στο αριστερό και δόρυ στο δεξί. Φοράει κράνος, σταυρωτή αιγίδα και ποδήρη χιτώνα με μακρυά μανίκια. Στηρίζεται στο αριστερό της πόδι και στα δάκτυλα του δεξιού ποδιού της. Πλαισιώνεται από κίονες με αγάλματα της Αθηνάς (αριστερά) και του Δία (δεξιά). Η Αθηνά του κίονα κρατάει μικρό τρόπαιο που περισσότερο μοιάζει με σκήπτρο. Το σκήπτρο δε που κρατούσε ο Δίας στο δεξί έχει αποχρωσθεί.
Φέρει αριστερά την επίσημη επιγραφή «ΤΟΝ ΑΘΗΝΗΘΕΝ ΑΘΛΩΝ» των Παναθηναϊκών αμφορέων, καθώς και δεξιά την επιγραφή «ΘΕΟΦΡΑΣΤΟΣ ΑΡΧΩΝ».
Πόδας
Ο πόδας είναι άκοσμος.
Καλλιτεχνική περιγραφή
Το μέγεθος της Πολιάδος Αθηνάς και το αυστηρό της εικόνισής της, καθώς και η επιμέλεια των κιονικών αγαλμάτων φανερώνουν μια κάποια συγγένεια με τους Παναθηναϊκούς Αμφορείς της εποχής του Πυθοδήλου. Από τον 4ο αιώνα π.Χ. και μετά η επιγραφή μνημονεύει τον επώνυμο άρχοντα της Αθήνας. Ο αμφορέας αυτός καινοτομεί ως προς το σχήμα του. Το κομψό ωοειδές σχήμα του σώματος που καταλήγει σε λεπτό πόδα εισάγει μια νέα αισθητική στην κεραμική των Παναθηναίων επάθλων. Η καινοτομία αυτή προαναγγέλθηκε ήδη στους προγενέστερους Παναθηναϊκούς αμφορείς (βλ. Παναθηναϊκός αμφορέας (Βρετανικό Μουσείο αρ. 605), κ.α.) με την σύσφιξη του λαιμού, την ανάταση του σώματος και την λέπτυνση των λαβών.
Χρονολόγηση
Θεωρείται έργο του πρώτου έτους της 110ης Ολυμπιάδας δηλαδή του έτους 340-339 π.Χ. διότι θεωρείται ότι παράχθηκε κατά τη θητεία του επώνυμου άρχοντα Θεόφραστου Α'.
Αναφορές
Κατηγορία:Αρχαϊκή τέχνη Κατηγορία:Μελανόμορφος ρυθμός Κατηγορία:Παναθηναϊκός αμφορέας Κατηγορία:Αρχαιότητες στο Μουσείο του Λούβρου 500
2561 Μαργκόλιν
Ο Μαργκόλιν (Margolin) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1969 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του τυφλού Σοβιετικού εφευρέτη Μιχαήλ Βλαντιμίροβιτς Μαργκόλιν (Михаил Владимирович Марголин, 1906-1975).
Φυσικά χαρακτηριστικά
Τα φυσικά χαρακτηριστικά του Μαργκόλιν είναι άγνωστα.
Εξωτερικοί σύνδεσμοι-πηγές
Μαργκολιν
Κυανή Έβρου
Η Κυανή είναι χωριό της περιφερειακής ενότητας Έβρου. Βρίσκεται στην κοιλάδα του Ερυθροπόταμου, ο οποίος είναι παραπόταμος του ποταμού Έβρου, σε απόσταση 116 χλμ. από την Αλεξανδρούπολη και 12 χλμ. ΒΔ από το Διδυμότειχο.
Ονομασία
Η ονομασία Κυανή δόθηκε στο χωριό μετά το 1920, καθώς νωρίτερα έφερε την ονομασία Τσαουσλί ή Τσιαουσλί, η οποία προέρχεται από την τουρκική λέξη τσαούς, η οποία αναφέρεται σε αξίωμα του οθωμανικού στρατού και συγκεκριμένα σε αυτό του λοχία.
Μετά την απελευθέρωση της περιοχής το 1920 απέκτησε την σημερινή της ονομασία, χάρη στα πολλά βαφεία που υπήρχαν στο χωριό και τα οποία χρησιμοποιούσαν την μπλε- γαλάζια βαφή = κυανό χρώμα για την ενδυματολογική-παραδοσιακή φορεσιά ανδρών (γαλάζιο βρακί, από αυτό και η ονομασία των γαλαζοβράκηδων Μαραίων) και γυναικών (γαλάζιο φουστάνι).
Θρησκεία
Η Ενορία Κυανής υπάγεται στην Ιερά Μητρόπολη Διδυμοτείχου, Ορεστιάδος και Σουφλίου. Παλαιότερος ιερός ναός της Ενορίας ήταν αυτός του Αγίου Δημητρίου. Επειδή όμως, ο χώρος του ναού αυτού δεν επαρκούσε για όλους τους κατοίκους του χωριού, κατασκευάστηκε, με χορηγία του δημάρχου Διδυμοτείχου, Ευάγγελου Παπατσαρούχα, ένας νέος ιερός ναός στο κέντρο του χωριού, πάνω από το Μπόκλουτζα, αυτός της Αγίας Ειρήνης, ο οποίος χάρη στο μέγεθός του θεωρείται καθεδρικός ναός. Στις 5 Μαΐου 2011, ημέρα εορτής της Αγίας Ειρήνη ς, ο Σεβασμιότατος Μητροπολίτης Διδυμοτείχου, Ορεστιάδος και Σουφλίου, Δαμασκηνός χειροτόνησε τον νέο ιερέα του χωριού, πάτερ Γεώργιο Σερκελίδη, ενώ αρχιψάλτης είναι ο Τραμπίδης Δημήτριος. Επίσης, η εκκλησία της Κυανής έχει ιδιόκτητα αγροτεμάχια, τα οποία καλλιεργούνται από τους κατοίκους του. Η επιλογή του κατοίκου που θα καλλιεργήσει το αγροτεμάχιο γίνεται με μία διαδικασία σχεδόν παρόμοια με αυτήν της δημοπρασίας. Παλαιότερα στο χωριό υπήρχε και μουσουλμανικό τέμενος, το οποίο όμως μετά την μετανάστευση και των τελευταίων Τούρκων κατοίκων του χωριού έχει εγκαταλειφθεί και σήμερα από αυτό έχουν απομείνει μόνο κάποιοι λίθοι από τους οποίους ήταν κατασκευασμένο. Περίπου στα 2 χλμ. απόσταση από το χωριό βρίσκεται, κτισμένο πάνω σε έναν λοφίσκο το παρεκκλήσι της Αγίας Τριάδος, στο οποίο οι ντόπιοι γλεντούν τις Πρωτομαγιές και τελείται εκεί Θεία Λειτουργία του Αγίου Πνεύματος, ενώ την προηγούμενη ημέρα γίνεται Αγιασμός Υδάτων από το κοντινό πηγαδάκι που βρίσκεται στις άκρες του λοφίσκου. Επίσης, γύρω από τον λοφίσκο βρίσκονται οι περιοχές Σούιτζακι και Γελάκια, οι οποίες καλλιεργούνται από τους ντόπιους.
Αθλητισμός
Η Κυανή διαθέτει δική της αθλητική ποδοσφαιρική ομάδα, η οποία αποτελείται από ντόπιους καθώς και Πομάκους παίκτες. Έδρα της ομάδας είναι το γήπεδο της Κυανής "Ευάγγελος Κεκές", προς τιμήν του μεγάλου χορηγού της ομάδας. Το 2011, οι αθλητικοί σύλλογοι της Κυανής και του γειτονικού χωριού των Ασβεστάδων αποφάσισαν την συνένωση των αθλητικών ενώσεων των δύο χωριών («Α.Ε. Κυανής» και «Α.Ο. Δόξα Ασβεστάδων»), ώστε να έχουν καλύτερη απόδοση στους ποδοσφαιρικούς αγώνες, και έτσι ιδρύθηκε η Αθλητική Ένωση Κυανής-Ασβεστάδων, με έδρα το γήπεδο της Κυανής "Ευάγγελος Κεκές".
Απασχόληση
Η πλειονότητα του πληθυσμού της Κυανής Έβρου είναι συνταξιούχοι αγρότες-κτηνοτρόφοι, αν και πολλοί από αυτούς ακόμα και εν συνταξιοδότηση συνεχίζουν να απασχολούνται με την γεωργία και να καλλιεργούν αγροτεμάχια εκμεταλλευόμενοι τα έσοδα από τις επιδότησης και τη σοδειά τους. Η Κυανή μάλιστα έχει και δικό της αγροτικό συνεταιρισμό, ο οποίος συμμετέχει στην Ένωση Αγροτικών Συνεταιρισμών Διδυμοτείχου. Δεν είναι όμως λίγοι αυτοί που συνεχίζουν να απασχολούνται επαγγελματικά με την γεωργία, ενώ πολλοί κάτοικοι του χωριού, κυρίως αυτοί της πιο νεαρής ηλικίας, έχουν άλλες επαγγελματικές ασχολίες είτε στην ίδια την κυανή είτε στο Διδυμότειχο και άλλα σημεία του Έβρου. Επίσης στην Κυανή υπάρχουν ένα συνεργείο αυτοκινήτων-πρατήριο βενζίνης, ένα συνεργεία αγροτικών μηχανημάτων, καφενεία και παντοπωλείο. Τέλος, ένα μέρους του πληθυσμού ασχολείται μη επαγγελματικά με την κτηνοτροφία, κυρίως προβάτων, ενώ ένα πολύ μικρό ποσοστό του πληθυσμού ασχολείται ερασιτεχνικά με την εκτροφή βοοειδών.
Καλλιέργειες
Οι καλλιέργειες που απαντώνται σε αγροτεμάχια στην ευρύτερη περιοχή της Κυανής και με τις οποίες ασχολούνται οι Κυανιώτες παραγωγοί είναι οι εξής: Ένα αρκετά μεγάλο ποσοστό ντόπιων καλλιεργεί ερασιτεχνικά και αμπελώνες, από τους οποίους παράγει κρασί και τσίπουρο. Τέλος, σύμφωνα με ένα Ευρωπαϊκό Κοινοτικό πρόγραμμα, οι ντόπιοι θα μπορούσαν να πάρουν μεγάλες επιδοτήσεις εάν καλλιεργούσαν σε κάποια αγροτεμάχιά τους δέντρα. Έτσι, θα έπαιρναν επιδότηση ανάλογα με τα πόσα στρέμματα δέντρα θα καλλιεργούσαν. Τα είδη δέντρων που καλλιεργήθηκαν και επιδοτήθηκαν είναι τα εξής: Αρκετά αγροτεμάχια δηλώνονται σε αγρανάπαυση, δηλαδή δεν καλλιεργούνται καθόλου.
Παιδεία
Στο χωριό παλαιότερα λειτουργούσε δημοτικό σχολείο, ενώ για ένα διάστημα λειτουργούσε και νηπιαγωγείο, παράλληλα με το δημοτικό. Η λειτουργία και των δύο διακόπηκε ταυτόχρονα, όταν πια ο νεανικός πληθυσμός του χωριού είχε μειωθεί αισθητά, σε τέτοιο βαθμό ώστε να μην είναι δυνατή η λειτουργία της σχολικής μονάδας. Το κτίσμα του δημοτικού σχολείου, καθώς και του νηπιαγωγείου, που βρίσκονται σε έναν λοφίσκο με πευκώνα, σε ωραία τοποθεσία.
Πολιτισμός
Το χωριό ανήκει σε μία κατηγορία 13 χωριών, που ονομάζονται χωριά των Μάρηδων. Έτσι, η Κυανή διατηρεί τις πολιτιστικές τους παραδόσεις με την αναβίωση του εθίμου του "Μπέη", που ανάγεται από την εποχή της Τουρκοκρατίας, όταν ο μπέης της περιοχής επέτρεπε στους Έλληνες της περιοχής να δράσουν ελεύθερα για μόνο μία μέρα, και έτσι εκείνοι το εκμεταλλεύονταν για να χλευάζουν εναντίον των Τούρκων καταπιεστών τους. Εκείνη τη μέρα διεξάγεται κάτι σαν παρέλαση καρναβαλιού παραδοσιακών στολών, με αντίστοιχη βασίλισσα του καρναβαλιού να είναι ο "Μπέης". Η "παρέλαση" αυτή καταλήγει, αφού διασχίζει όλο το χωριό, στην κεντρική του πλατεία, όπου και διεξάγεται μεγάλο παραδοσιακό γλέντι. Επίσης, στο χωριό λειτουργεί ο Πολιτιστικός Σύλλογος Κυανής, ο οποίος ιδρύθηκε με χορηγία του δημάρχου Διδυμότειχου Ευάγγελου Παπατσαρούχα και απαριθμεί ποικίλες δραστηριότητες, όπως αναβίωση των παραδοσιακών εθίμων, χωρών και της ντόπιας μαγειρικής καθώς και διεξαγωγή εκδρομών ψυχαγωγικού χαρακτήρα για όσους είναι εγγεγραμμένοι σ' αυτόν. Ο Πολιτιστικός Σύλλογος κυανής φιλοξενείται σε ένα μικρό κτίσμα, κοντά στην κεντρική πλατεία του χωριού.
Εξωτερικοί σύνδεσμοι
Κυανη Κατηγορία:Δήμος Διδυμοτείχου
Αναρχοκαπιταλισμός
right|280px|thumb|Αναρχοκαπιταλιστικό σύμβολο Αναρχοκαπιταλισμός ή Αναρχισμός της Ελεύθερης Αγοράς αποκαλείται το ρεύμα εκείνο του φιλελεύθερου καπιταλισμού που αρνείται την ύπαρξη του κράτους, ως αυτόνομου μηχανισμού εξουσίας επί της κοινωνίας και δέχεται την ύπαρξη του συστήματος της οικονομίας της ελεύθερης αγοράς και του κινήτρου του χρηματικού κέρδους ως μοχλού της ανθρώπινης δραστηριότητας. Οι κύριοι θεωρητικοί του αναρχοκαπιταλισμού οραματίζονται ένα κοινωνικό μοντέλο στηριγμένο αποκλειστικά στην ατομική ιδιοκτησία και στην ιδιωτική πρωτοβουλία.
Οι βασικοί τους στόχοι είναι η διαμόρφωση ενός δικαίου στηριγμένου στα αρνητικά δικαιώματα και την ιδιωτικοποίηση όλων των κρατικών θεσμών με σκοπό την εξάλειψη κάθε μορφής άμεσου εξαναγκασμού έναντι οποιουδήποτε πολίτη. Οι αρχές τους στηρίζονται στην αναβίωση της αυστριακής σχολής οικονομικής σκέψης με προσήλωση στα φυσικά δικαιώματα και στην κοσμοθέαση του Τζων Λοκ.
Στην πραγματικότητα δεν έχει καμία σχέση με τον Αναρχισμό. Από τη γέννησή του ο αναρχισμός είναι ενάντια σε κάθε ιεραρχία και απέναντι στην ιδιωτικοποίηση. Ο καπιταλισμός δημιουργεί φτωχούς και πλούσιους άρα εκμεταλλευτές και εκμεταλλευόμενους άρα εξουσιαστές και εξουσιαζόμενους. Ο Αναρχοκαπιταλισμός δεν έχει καμία σχέση με τον Αναρχισμό. Είναι ένα φιλελεύθερο δημιούργημα. Δεν θα έπρεπε να ονομάζεται έτσι και να έχει στη σημαία του το μαύρο. Το χρώμα των επαναστάσεων, των εξεγέρσεων και των απεργιών.
Ο αναρχοκαπιταλισμός έχει συνδεθεί με τον κλασικό φιλελευθερισμό, ως πιο συνεπής εκδοχή του τελευταίου, ενώ οι περισσότεροι σοσιαλιστές αναρχικοί θεωρητικοί έχουν αμφισβητήσει το κατά πόσον αποτελεί πραγματικά κάποια τάση του αναρχισμού. Υπήρξαν αναρχοατομικιστές και μουτουαλιστές οι οποίοι αποδέχονταν την ελεύθερη αγορά ως φυσικό τρόπο διανομής των παραγόμενων αγαθών, αλλά μέσα στα πλαίσια ενός κοινωνικού συμβολαίου οργανωμένου ισότιμα και αντιιεραρχικά και όχι βασισμένο στον καπιταλισμό και το κίνητρο του χρηματικού κέρδους.
Στον αγγλοσαξονικό κόσμο ο αναρχοκαπιταλισμός αποκαλείται και ελευθεριακός χώρος ή Ελευθερισμός («libertarianism») λόγω του ότι στα μέσα του 20ου αιώνα ο Μάρεϊ Ρόθμπαρντ από τους πρωτεργάτες της αναβίωσης της αυστριακής σχολής οικονομικής σκέψης στις Η.Π.Α. προσεταιρίστηκε τον συγκεκριμένο όρο από τους Γάλλους ελευθεριακούς σοσιαλιστές (αναρχικούς) του 19ου αιώνα.
Ο ίδιος ο Μάρεϊ Ρόθμπαρντ περιέγραψε αυτή τη νέα χρήση των λέξεων ανοιχτά ως «κατάκτηση» από τους εχθρούς του, λέγοντας: «''για πρώτη φορά στη μνήμη μου, εμείς, “η πλευρά μας”, οικειοποιηθήκαμε μια κρίσιμη λέξη από τον εχθρό. Ο όρος “ελευθεριακοί” ήταν από καιρό απλά μια ευγενική λέξη για τους αριστερούς αναρχικούς, δηλαδή για τους αναρχικούς κατά της ιδιωτικής ιδιοκτησίας, είτε της κομμουνιστικής είτε της συνδικαλιστικής σχολής. Αλλά τώρα τον έχουμε αναλάβει εμείς». ''
Όμως στον αγγλοσαξονικό κόσμο όρος ελευθερισμός έχει πολλές έννοιες, ο αναρχοκαπιταλισμός είναι μία ακραία ελευθεριακή έκφανση του δεξιού παρακλαδιού του, ενώ μπορεί οικονομικά να έχει δεξιά ή αριστερά χαρακτηριστικά και δεν είναι απαραίτητα υπέρ της κατάργησης του κράτους.
Χαρακτηριστικά
Βασικότερη φυσιογνωμία της αναρχοκαπιταλιστικής θεωρίας υπήρξε ο οικονομολόγος, φιλόσοφος και ερασιτέχνης ιστορικός Μάρεϊ Ρόθμπαρντ (Murray Rothbard, 1926-1995). Ο Μάρεϊ Ρόθμπαρντ, μέσα από τη μελέτη των οικονομικών συστημάτων που επικράτησαν ιστορικά, έφτασε στα παρακάτω συμπεράσματα:
Το αμέσως επόμενο πόρισμα ήταν φυσιολογικά ότι σε έναν πολιτικά αποκεντρωμένο κόσμο, μη-κυβερνώμενο από κάποιο κράτος, η κοινωνία θα παρήγαγε περισσότερο πλούτο, και θα έλυνε τα θεμελιώδη της προβλήματα πιο αποτελεσματικά.
Σύγχρονοι εκπρόσωποι του αναρχοκαπιταλισμού
Ο Χεσούς Ουέρτα ντε Σότο, Καθηγητής Πολιτικής Οικονομίας στο Πανεπιστήμιο Βασιλεύς Χουάν Κάρλος (Universidad Rey Juan Carlos), στη Μαδρίτη της Ισπανίας, σε ένα άρθρο του με τίτλο «Liberalismo versus anarcocapitalismo» (Φιλελευθερισμός έναντι αναρχοφιλελευθερισμού), το οποίο δημοσιεύθηκε στο επιστημονικό περιοδικό «Procesos de Mercado: Revista Europea de Economía Política» (Τόμος 4ος, Τεύχος 2ο), υποστήριξε ότι ο κλασικός φιλελευθερισμός είναι ανέφικτος ένεκα της αδυναμίας περιορισμού της ισχύος του κράτους, και τάχθηκε υπέρ του αναρχοφιλελευθερισμού, ως μόνη λύση δια την διασφάλιση της ελευθερίας του ατόμου. Ως εκ τούτου, ο Χεσούς Ουέρτα ντε Σότο πιστεύει στη θεωρητική ανωτερότητα του αναρχοφιλελευθερισμού σε σχέση με τον κλασικό φιλελευθερισμό. Υποστηρίζει επίσης την πλήρη οικονομική ελευθερία και μια εκ βάθρων αναδιοργάνωση του υπάρχοντος χρηματοοικονομικού συστήματος: υποστηρίζει την επιστροφή στον κανόνα του χρυσού και την τήρηση του 100% των καταθέσεων ως αποθεματικό. Για το θέμα αυτό αναφέρεται και στο ντοκιμαντέρ «Απάτη: Τα αίτια της μεγάλης ύφεσης».
Παραπομπές
Κατηγορία:Οικονομικές αντιλήψεις Κατηγορία:Πολιτικές ιδεολογίες Κατηγορία:Καπιταλισμός
Γίρι Πάρουμπεκ
Ο Γίρι Παρούμπεκ (Jiří Paroubek), 21 Αυγούστου 1952-) είναι Τσέχος πολιτικός και μέλος του Σοσιαλδημοκρατικού Κόμματος της Τσεχίας (ČSSD). Γεννήθηκε στο Όλομουτς της Μοραβίας. Στις 25 Απριλίου 2005 διαδέχθηκε τον Στάνισλαφ Γκρος και έγινε πρωθυπουργός. Προηγουμένως, ήταν υπουργός στην κυβέρνηση του Γκρος. Το 2006 αποχώρησε από την πρωθυπουργία και διορίστηκε στη θέση του ο Μίρεκ Τοπολάνεκ. Μετά την ήττα των Σοσιαλδημοκρατών στις βουλευτικές εκλογές του 2010 ο Πάρουμπεκ παραιτήθηκε από την ηγεσία του κόμματος
Εξωτερικοί σύνδεσμοι
Κατηγορία:Πρωθυπουργοί της Τσεχίας
Μπωμότ-λε-Πεν
Το Μπωμότ-λε-Πεν (γαλλικά: Beaumotte-lès-Pin) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Ναγιαρίτ
Η Ναγιαρίτ (ισπανικά: Nayarit, επίσημα: Estado Libre y Soberano de Nayarit) είναι μια από τις 31 πολιτείες του Μεξικού. Η πολιτεία διαιρείται σε 20 δήμους και πρωτεύουσα και μεγαλύτερη πόλη είναι το Τεπίκ. Σύμφωνα με την απογραφή του 2010 η Ναγιαρίτ έχει 1.084.979 κατοίκους (29η μεγαλύτερη).
Εξωτερικοί σύνδεσμοι
Κατηγορία:Πολιτείες του Μεξικού
Άαρον Έχασζ
Ο Άαρον Έχασζ (αγγ. Aaron Ehasz) είναι Αμερικανός σκηνοθέτης. Έγραψε τα σενάρια για τις ταινίες Avatar: The Last Airbender, Mission Hill , Futurama  , για τις τηλεοπτικές σειρές Ed και Sit Down, Shut Up.
Εξωτερικοί συνδέσμοι
Κατηγορία:Αμερικανοί σκηνοθέτες
Ποδοσφαιρική Ομοσπονδία Δυτικής Βοθνίας
Η Ποδοσφαιρική Ομοσπονδία Δυτικής Βοθνίας (σουηδικά: Västerbottens Fotbollförbund, Västerbottens FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία της Δυτικής Βοθνίας και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε τo 1924 και σήμερα έχει 135 μέλη.
Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Σκελέφτεο και ο πρόεδρός της είναι ο Τόμι Μποντίν. Πριν από τον Μποντίν πρόεδρος ήταν ο Μάγκνους Στένμπεργκ.
Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών: • 2
Eξωτερικοί σύνδεσμοι
Δυτική Βοθνία
2562 Σαλιάπιν
Ο Σαλιάπιν (Chaliapin) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1973 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του ονομαστού Ρώσου τραγουδιστή της όπερας Φιόντορ Σαλιάπιν.
Φυσικά χαρακτηριστικά
Η μέση διάμετρος του Σαλιάπιν εκτιμάται σε 20,8 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,123 ± 0,030.
Εξωτερικοί σύνδεσμοι-πηγές
Σαλιαπιν
Τζέρεμι Ζάκερμαν
Ο Τζέρεμι Ζάκερμαν (αγγλικά: Jeremy Zuckerman, 31 Ιουλίου 1975) είναι Αμερικάνος μουσικοσυνθέτης. Αποφοίτησε από το Μουσικό Κολέγιο του Μπέρκλι, το οποίο βρίσκεται στη Βοστώνη της Μασαχουσέτης, και από το Ινστιτούτο Τεχνών της Καλιφόρνιας. Γνωστός για τη δουλειά του στο Avatar: The Last Airbender, το sequel του The Legend of Korra και για τη συνεργασία του με τον Ντέιβιντ Λι Ροθ στο άλμπουμ Diamond Dave που κυκλοφόρησε το 2003.
Εξωτερικοί σύνδεσμοι
Κατηγορία:Αμερικανοί συνθέτες Κατηγορία:Αβατάρ: Ο Τελευταίος Μαχητής του Ανέμου
Σερτραλίνη
Η σερτραλίνη, που πωλείται με την επωνυμία Zoloft μεταξύ άλλων, είναι αντικαταθλιπτικό της κατηγορίας του επιλεκτικού αναστολέα επαναπρόσληψης σεροτονίνης (SSRI). Χρησιμοποιείται για τη θεραπεία της μείζονος καταθλιπτικής διαταραχής, της ψυχαναγκαστικής διαταραχής, της διαταραχής πανικού, της διαταραχής μετατραυματικού στρες, της προεμμηνορροϊκής δυσφορικής διαταραχής και της διαταραχής κοινωνικού άγχους. Η σερτραλίνη λαμβάνεται από το στόμα.
Συχνές ανεπιθύμητες ενέργειες περιλαμβάνουν διάρροια, σεξουαλική δυσλειτουργία και προβλήματα με τον ύπνο. Οι σοβαρές ανεπιθύμητες ενέργειες περιλαμβάνουν αυξημένο κίνδυνο αυτοκτονίας σε άτομα ηλικίας κάτω των 25 ετών και σύνδρομο σεροτονίνης. Δεν είναι σαφές εάν η χρήση κατά τη διάρκεια της εγκυμοσύνης ή του θηλασμού είναι ασφαλής. Δεν πρέπει να χρησιμοποιείται μαζί με αναστολέα ΜΑΟ. Η σερτραλίνη πιστεύεται ότι δρα αυξάνοντας τις επιδράσεις της σεροτονίνης στον εγκέφαλο.
H σερτραλίνη εγκρίθηκε για ιατρική χρήση στις Ηνωμένες Πολιτείες το 1991 και αρχικά πωλήθηκε από την Pfizer. Διατίθεται ως γενόσημο φάρμακο. Το 2016, ήταν το πιο συχνά συνταγογραφούμενο ψυχιατρικό φάρμακο στις Ηνωμένες Πολιτείες, με πάνω από 37 εκατομμύρια συνταγές. Το 2017, ήταν το 14ο πιο συχνά συνταγογραφούμενο φάρμακο στις Ηνωμένες Πολιτείες με πάνω από 38 εκατομμύρια συνταγές.
Ιατρικές χρήσεις
Η σερτραλίνη χρησιμοποιείται για διάφορες καταστάσεις, όπως μείζονα καταθλιπτική διαταραχή (MDD), ιδεοψυχαναγκαστική διαταραχή (OCD), σωματική δυσμορφική διαταραχή (BDD), διαταραχή μετατραυματικού στρες (PTSD), προεμμηνορροϊκή δυσφορική διαταραχή (PMDD), διαταραχή πανικού και διαταραχή κοινωνικού άγχους (SAD). Έχει χρησιμοποιηθεί επίσης στην πρόωρη εκσπερμάτωση και αγγειακούς πονοκεφάλους, αλλά τα στοιχεία για την αποτελεσματικότητά της στη θεραπεία αυτών των καταστάσεων δεν είναι ισχυρά. Η σερτραλίνη δεν έχει εγκριθεί για χρήση σε παιδιά εκτός από εκείνα με OCD.
Κατάθλιψη
Δεν είναι σαφές εάν η σερτραλίνη είναι διαφορετική από ένα άλλο SSRI, την παροξετίνη, για κατάθλιψη, αλλά η εσκιταλοπράμη μπορεί να έχει κάποια οφέλη έναντι της σερτραλίνης.
Ιδεοψυχαναγκαστική διαταραχή
Η σερτραλίνη είναι αποτελεσματική για τη θεραπεία της ιδεοψυχαναγκαστικής διαταραχής (OCD) σε ενήλικες και παιδιά. Ήταν καλύτερα ανεκτή και, βάσει της ανάλυσης πρόθεσης για θεραπεία, είχε καλύτερη απόδοση από το χρυσό κανόνα για τη θεραπεία της OCD, την κλομιπραμίνη. Είναι γενικά αποδεκτό ότι οι δοσολογίες σερτραλίνης που είναι απαραίτητες για την αποτελεσματική θεραπεία της OCD είναι υψηλότερες από τη συνήθη δοσολογία για κατάθλιψη. Η έναρξη της δράσης είναι επίσης πιο αργή για το OCD παρά για την κατάθλιψη.
Η γνωσιακή συμπεριφορική θεραπεία από μόνη της ήταν καλύτερη από τη σερτραλίνη τόσο σε ενήλικες όσο και σε παιδιά. Ωστόσο, τα καλύτερα αποτελέσματα επιτεύχθηκαν χρησιμοποιώντας συνδυασμό των δύο θεραπειών.
Διαταραχή πανικού
Η θεραπεία της διαταραχής πανικού με σερτραλίνη έχει ως αποτέλεσμα τη μείωση του αριθμού των κρίσεων πανικού και τη βελτίωση της ποιότητας ζωής. Σε τέσσερις διπλά τυφλές μελέτες, η σερτραλίνη αποδείχθηκε ανώτερη από το εικονικό φάρμακο για τη θεραπεία της διαταραχής πανικού. Το ποσοστό απόκρισης ήταν ανεξάρτητο από τη δόση. Εκτός από τη μείωση της συχνότητας των κρίσεων πανικού κατά περίπου 80% (έναντι 45% για το εικονικό φάρμακο) και τη μείωση του γενικού άγχους, η σερτραλίνη είχε ως αποτέλεσμα τη βελτίωση της ποιότητας ζωής στις περισσότερες παραμέτρους. Οι ασθενείς που βαθμολογήθηκαν ως «βελτιωμένοι» με σερτραλίνη ανέφεραν καλύτερη ποιότητα ζωής από αυτούς που «βελτιώθηκαν» με εικονικό φάρμακο. Οι συγγραφείς της μελέτης υποστήριξαν ότι η βελτίωση που επιτεύχθηκε με τη σερτραλίνη είναι διαφορετική και καλύτερης ποιότητας από τη βελτίωση που επιτεύχθηκε με το εικονικό φάρμακο. Η σερτραλίνη ήταν εξίσου αποτελεσματική σε άνδρες και γυναίκες. Ενώ δεν είναι ακριβής, η σύγκριση των αποτελεσμάτων των δοκιμών σερτραλίνης με ξεχωριστές δοκιμές άλλων παραγόντων έναντι του πανικού ( κλομιπραμίνη, ιμιπραμίνη, κλοναζεπάμη, αλπραζολάμη, φλουβοξαμίνη και παροξετίνη ) δείχνει περίπου ισοδυναμία αυτών των φαρμάκων.
Άλλες διαταραχές άγχους
Η σερτραλίνη είναι αποτελεσματική στη θεραπεία της κοινωνικής φοβίας. Βελτίωση στη βαθμολογία στην κλίμακα κοινωνικού άγχους Liebowitz παρατηρήθηκε με σερτραλίνη αλλά όχι με εικονικό φάρμακο. Στα παιδιά, ένας συνδυασμός θεραπείας με σερτραλίνη και γνωστική συμπεριφορική είχε ανώτερο ποσοστό απόκρισης από κάθε παρέμβαση μόνη της, και τόσο η σερτραλίνη και όσο και η CBT ήταν ανώτερες από μόνες τους από το εικονικό φάρμακο και δεν διαφέρουν σημαντικά μεταξύ τους.
Υπάρχουν προσωρινές ενδείξεις ότι η σερτραλίνη, καθώς και άλλα αντικαταθλιπτικά SSRI / SNRI, μπορούν να βοηθήσουν στα συμπτώματα της γενικευμένης αγχώδους διαταραχής. Οι δοκιμές ήταν γενικά σύντομες (6-12 εβδομάδες) και οι φαρμακολογικές θεραπείες σχετίζονται με συχνότερες παρενέργειες.
Προεμμηνορροϊκή δυσφορική διαταραχή
Τα SSRI, συμπεριλαμβανομένης της σερτραλίνης, μειώνουν τα συμπτώματα του προεμμηνορροϊκού συνδρόμου. Παρενέργειες όπως η ναυτία είναι συχνές. Η σερτραλίνη είναι αποτελεσματική στην ανακούφιση των συμπτωμάτων της προεμμηνορροϊκής δυσφορικής διαταραχής (PMDD), μιας σοβαρής μορφής προεμμηνορροϊκού συνδρόμου. Σημαντική βελτίωση παρατηρήθηκε στο 50-60% των περιπτώσεων που υποβλήθηκαν σε θεραπεία με σερτραλίνη έναντι 20-30% των περιπτώσεων σε εικονικό φάρμακο. Η βελτίωση ξεκίνησε κατά την πρώτη εβδομάδα της θεραπείας, και εκτός από τη διάθεση, την ευερεθιστότητα και το άγχος, η βελτίωση αντικατοπτρίστηκε στην καλύτερη οικογενειακή λειτουργικότητα, στην κοινωνική δραστηριότητα και στη γενική ποιότητα ζωής. Η εργασιακή λειτουργικότητα και τα φυσικά συμπτώματα, όπως πρήξιμο, φούσκωμα και ευαισθησία του μαστού, ανταποκρίθηκαν λιγότερο στη σερτραλίνη. Η λήψη σερτραλίνης μόνο κατά τη διάρκεια της ωχρινικής φάσης, δηλαδή το 12-14 ημέρες πριν από την εμμηνόρροια, αποδείχθηκε ότι λειτουργεί το ίδιο καλά με τη συνεχή αγωγή.
Άλλες ενδείξεις
Η σερτραλίνη όταν λαμβάνεται καθημερινά μπορεί να είναι χρήσιμη για τη θεραπεία ορισμένων πτυχών της πρόωρης εκσπερμάτωσης. Ένα μειονέκτημα των SSRI είναι ότι απαιτούν συνεχή καθημερινή θεραπεία για να καθυστερήσουν σημαντικά την εκσπερμάτωση, και δεν είναι σαφές πώς επηρεάζουν την ψυχολογική δυσφορία των ατόμων με την πάθηση ή τον έλεγχο του ατόμου στον χρόνο εκσπερμάτωσης.
Το όφελος της σερτραλίνης στο PTSD δεν είναι σημαντικό ανά Εθνικό Ινστιτούτο Κλινικής Αριστείας. Άλλοι, ωστόσο, πιστεύουν ότι υπάρχει όφελος από τη χρήση του.
Παρενέργειες
μικρογραφία| Δισκία Zoloft 50 mg & 25 mg ([[Ηνωμένες Πολιτείες Αμερικής|ΗΠΑ) ]] Σε σύγκριση με άλλα SSRI, η σερτραλίνη τείνει να σχετίζεται με υψηλότερο ποσοστό ψυχιατρικών παρενεργειών και διάρροιας. Τείνει να είναι πιο διεγερτικό (δηλαδή, σχετίζεται με υψηλότερο ποσοστό άγχους, διέγερσης, αϋπνίας κ.λπ.) από άλλα SSRI, εκτός από τη φλουοξετίνη.
Κατά τη διάρκεια θεραπείας δύο εβδομάδων σε υγιείς εθελοντές, η σερτραλίνη βελτίωσε ελαφρώς την εκφορά του λόγου, αλλά δεν επηρέασε τη μάθηση λέξεων, τη βραχυπρόθεσμη μνήμη, την εγρήγορση, τον χρόνο αντίδρασης επιλογής, τη διάρκεια της μνήμης ή τον ψυχοκινητικό συντονισμό.. Παρά τη χαμηλότερη υποκειμενική βαθμολογία, δεν παρατηρήθηκαν κλινικά σημαντικές αλλαγές στις αντικειμενικές γνωσιακές λειτουργίες των ατόμων που λαμβάναν σερτραλίνη για 1,5 χρόνο σε σχέση με τους υγιείς μάρτυρες. Σε παιδιά και εφήβους που έλαβαν σερτραλίνη για 6 εβδομάδες για αγχώδεις διαταραχές, 18 από τις 20 μετρήσεις μνήμης, προσοχής και εγρήγορσης παρέμειναν αναλλοίωτες. Ο διαμοιρασμός προσοχής βελτιώθηκε και η λεκτική μνήμη σε συνθήκες παρέμβασης μειώθηκε οριακά. Εξαιτίας του μεγάλου αριθμού μετρήσεων, είναι πιθανόν αυτές οι αλλαγές να οφειλώνται στην τύχη. Η μοναδική επίδραση της σερτραλίνης στην ντοπαμινεργική οδό μπορεί να σχετίζεται με αυτά τα αποτελέσματα στην γνωσιακή λειτουργία και την εγρήγορση, καθώς και το κίνδυνο ανάπτυξης στοματογναθικής δυστονίας.
Σεξουαλικές
Όπως και άλλα SSRI, η σερτραλίνη σχετίζεται με σεξουαλικές παρενέργειες, συμπεριλαμβανομένης της σεξουαλικής διέγερσης και της δυσκολίας επίτευξης οργασμού. Η συχνότητα των σεξουαλικών παρενεργειών εξαρτάται από το εάν αναφέρονται από άτομα αυθόρμητα, όπως στις δοκιμές του κατασκευαστή, ή ζητούνται ενεργά από γιατρούς. Ενώ η νεφαζοδόνη, η βουπροπιόνη και η ρεβοξετίνη δεν έχουν αρνητικές επιπτώσεις στη σεξουαλική λειτουργία, το 67% των ανδρών υπό σερτραλίνη αντιμετώπισαν δυσκολίες εκσπερμάτωσης έναντι 18% πριν από τη θεραπεία. Η διαταραχή της σεξουαλικής διέγερσης, που ορίζεται ως «ανεπαρκής λίπανση και διόγκωση για γυναίκες και στυτικές δυσκολίες για τους άνδρες», εμφανίστηκε στο 12% των ατόμων υπό σερτραλίνη σε σύγκριση με το 1% των ασθενών που έλαβαν εικονικό φάρμακο. Η βελτίωση της διάθεσης που προέκυψε από τη θεραπεία με σερτραλίνη μερικές φορές αντιστάθμισε αυτές τις παρενέργειες έτσι ώστε η σεξουαλική επιθυμία και η συνολική ικανοποίηση με το σεξ παρέμειναν ίδια όπως πριν από τη θεραπεία με σερτραλίνη. Ωστόσο, με τη δράση του εικονικού φαρμάκου η επιθυμία και η ικανοποίηση βελτιώθηκαν ελαφρώς.